钦定古今图书集成/历象汇编/岁功典/第052卷 > 澡兰香〈淮安重午〉 吴文英
## 钦定古今图书集成/历象汇编/岁功典/第052卷 > 澡兰香〈淮安重午〉 吴文英

盘丝系掔，巧篆垂簪，玉隐绀纱睡觉。银瓶露井，彩箑
云窗，往事少年依约。为当时、曾写榴裙，伤心红绡褪
萼。黍梦光阴，渐老汀洲烟蒻。　莫唱《江南》古调，怨抑
难招，楚江沉魄。薰风燕乳，暗雨梅黄，午镜澡兰帘幕。
念秦楼、也拟人归，应剪菖蒲自酌。但怅望、一缕新蟾，
随人天角。